তার পাসপোর্ট কেলেঙ্কারীর বিষয়ে বলেন, আমি আগেই বলেছি, আমার প্রটোকল অফিসারের অসর্তকতার জন্য ১৯৯৬-২০০০ মেয়াদে প্রতিমন্ত্রী থাকাকালীন আমার পাসপোর্ট ব্যবহার নিয়ে একটি অনাকাঙ্খিত ঘটনা ঘটেছিল। তাতে আমার কোনো ত্রুটি ছিল না, দোষ ছিল না। এই ঘটনায় বিতর্ক এড়াতে আমি পদত্যাগ করেছি। পদত্যাগের জন্য তখন কেউ আমার প্রশংসা করে নি। তত্ত্বাবধায়ক সরকারের আমলে এসবির যে অনুসন্ধান রিপোর্ট খুঁজে বের করা হয়েছিল তাতে দেখা যায়, ভুলটি হয়েছিল আমার প্রটোকল অফিসারের অজ্ঞতার কারণে। রাজনীতিক প্রতিহিংসার ইন্ধন ও মিডিয়ার প্রপাগান্ডার কারণে পাসপোর্ট ব্যবহার বিষয়টি রাজনীতিক অঙ্গনে সে সময় বিতর্কের সৃষ্টি করে। এ ঘটনার পরপরই পাকিস্তানের এক কেন্দ্রীয় মন্ত্রী বাংলাদেশ সফরে আসেন। তিনি এ সফরে সাধারণ পাসপোর্ট ব্যবহার করেন। এ বিষয়ে তাঁকে জিজ্ঞেস করা হলে তিনি বলেন, ‘এটা আমার পারসোনাল ট্যুর। তাই আমি রেড পাসপোর্ট ব্যবহার করি নি’। প্রটোকল অফিসারের অজ্ঞতার কারণে সংগঠিত ঘটনার পর আমি গণতান্ত্রিক নিয়ম, আমার সততা ও ভাবমূর্তি রক্ষায় মন্ত্রিত্ব ত্যাগ করি। উদ্দেশ্য ছিল সর্বমহল আমার এ ব্যতিক্রমধর্মী উদ্যোগকে স্বাগত জানাবে। আমার পদত্যাগের প্রশংসা করবে। আমার এ পদত্যাগ ভারতের রেলমন্ত্রী লাল বাহাদুর শাস্ত্রীর পদত্যাগের সাথে তুল্য। তৎকালীন পররাষ্ট্র মন্ত্রী জনাব আবদুস সামাদ আজাদ আমাকে পদত্যাগে নিষেধ করেছিলেন। কারণ, দেশের বাইরে যাওয়ার সময়, মাননীয় প্রধানমন্ত্রী তখন বিদেশ সফরে ছিলেন, তাঁকে (পররাষ্ট্র মন্ত্রী জনাব আবদুস সামাদ আজাদ) আমি বলে গিয়েছিলাম। মাননীয় প্রধানমন্ত্রী আমার এ পদত্যাগে দীর্ঘদিন সম্মতি দেন নি, গ্রহণ করেন নি। ঘটনার ১৬ দিন পর মাননীয় প্রধানমন্ত্রী আমার পদত্যাগপত্র গ্রহণ করেছিলেন। যাহোক, পরবর্তীকালে নিয়ম অনুযায়ী পাসপোর্টের বিষয়টি তদন্ত হয়েছিল। তদন্তে আমার কোনো ত্রুটি ছিল না। আমি নির্দোষ প্রমাণিত হওয়ায় বিষয়টি নথিভুক্ত করা হয়। আজ সেই পুরোনো কাহিনি নিয়ে, অতিরঞ্জিত কল্পকথা নেতিবাচক পন্থায় মিডিয়ায় উত্থাপন করা হচ্ছে। রাজনীতিক প্রতিহিংসায় আমার সততা ও কর্মোদ্যোগ সম্পর্কে নানা কল্পকাহিনী তৈরি হচ্ছে। আমার সম্পর্কে জনগণের কাছে একটি ৎিড়হম ঢ়বৎপবঢ়ঃরড়হ দেওয়া হচ্ছে।